# Il-Ġurnal Uffiċjali C 154/2020

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 154 |
| | |
| Edizzjoni bil-Malti | Informazzjoni u Avviżi | Volum 637 ta' Mejju 2020 |

ISSN 1977-0987

Il-Ġurnal Uffiċjali

tal-Unjoni Ewropea

C 154

Edizzjoni bil-Malti

Informazzjoni u Avviżi

Volum 637 ta' Mejju 2020

---

| Werrej | Paġna |
| --- | --- |
| | III   Atti preparatorji |
| | Il-Qorti tal-Awdituri |
| 2020/C 154/01 | Opinjoni Nru 2/2020
  (skont l-Artikoli 287(4) u 322(1)(a), TFUE)
  dwar il-proposta emendata tal-Kummissjoni tal-14 ta’ Jannar 2020 għar-Regolament dwar Dispożizzjonijiet Komuni (COM(2020) 23 final) | 1 |

Werrej

Paġna

III   Atti preparatorji

Il-Qorti tal-Awdituri

2020/C 154/01

Opinjoni Nru 2/2020
  (skont l-Artikoli 287(4) u 322(1)(a), TFUE)
  dwar il-proposta emendata tal-Kummissjoni tal-14 ta’ Jannar 2020 għar-Regolament dwar Dispożizzjonijiet Komuni (COM(2020) 23 final)

(skont l-Artikoli 287(4) u 322(1)(a), TFUE)

1

---

| MT | |
| --- | --- |

MT

---

III Atti preparatorji

Il-Qorti tal-Awdituri

| 7.5.2020 | MT | Il-Ġurnal Uffiċjali tal-Unjoni Ewropea | C 154/1 |
| --- | --- | --- | --- |

7.5.2020

MT

Il-Ġurnal Uffiċjali tal-Unjoni Ewropea

C 154/1

---

OPINJONI Nru 2/2020

(skont l-Artikoli 287(4) u 322(1)(a), TFUE)

dwar il-proposta emendata tal-Kummissjoni tal-14 ta’ Jannar 2020 għar-Regolament dwar Dispożizzjonijiet Komuni (COM(2020) 23 final)

(2020/C 154/01)

WERREJ

| | Paragrafu | Paġna |
| --- | --- | --- |
| Introduzzjoni | 1-3 | 1 |
| Valutazzjoni tal-impatt | 4-5 | 2 |
| Objettivi strateġiċi fil-livell tal-UE | 6-8 | 2 |
| Il-qafas tal-prestazzjoni għall-Fond għal Tranżizzjoni Ġusta | 9 | 3 |
| Monitoraġġ u l-użu ta’ data dwar il-prestazzjoni għall-Fond għal Tranżizzjoni Ġusta | 10-12 | 3 |
| Mekkaniżmu eżekuttiv | 13-14 | 3 |

Paragrafu

Paġna

Introduzzjoni

1-3

1

Valutazzjoni tal-impatt

4-5

2

Objettivi strateġiċi fil-livell tal-UE

6-8

2

Il-qafas tal-prestazzjoni għall-Fond għal Tranżizzjoni Ġusta

9

3

Monitoraġġ u l-użu ta’ data dwar il-prestazzjoni għall-Fond għal Tranżizzjoni Ġusta

10-12

3

Mekkaniżmu eżekuttiv

13-14

3

Introduzzjoni

| 1. | Fl-14 ta’ Jannar 2020, il-Kummissjoni ppubblikat il-proposta tagħha għal emenda tar-Regolament dwar Dispożizzjonijiet Komuni (RDK) għall-perjodu ta’ programmazzjoni 2021-2027 (1), li jmiss. Il-bażi ġuridika tal-proposta tal-Kummissjoni tfisser li konsultazzjoni mal-Qorti tal-Awdituri hija obbligatorja (2), u l-Kunsill u l-Parlament Ewropew kitbu separatament lill-Qorti tal-Awdituri biex jitolbu l-fehmiet tagħha (3). Din l-Opinjoni tissodisfa r-rekwiżit ta’ konsultazzjoni. |
| --- | --- |

1.

| 2. | Il-proposta emendata tal-Kummissjoni għall-RDK tittratta l-introduzzjoni tal-Fond il-ġdid – il-Fond għal Tranżizzjoni Ġusta (JTF). Il-JTF se jikkomplementa l-fondi tal-politika ta’ koeżjoni li ġew proposti, u li huma koperti mill-RDK, li jinkludu l-Fond Ewropew għall-Iżvilupp Reġjonali (FEŻR), u l-Fond Soċjali Ewropew Plus (FSE+) u l-Fond ta’ Koeżjoni (FK). |
| --- | --- |

2.

| 3. | F’Ottubru 2018, aħna ppubblikajna l-Opinjoni tagħna dwar il-proposta inizjali għall-RDK (4). L-opinjoni attwali tikkonċerna biss il-proposta emendata tal-Kummissjoni. Billi l-proċess leġiżlattiv għadu għaddej, aħna nistiednu lill-Kummissjoni u lil-leġiżlaturi biex jieħdu kont tal-punti li aħna nqajmu fiż-żewġ opinjonijiet. |
| --- | --- |

3.

Valutazzjoni tal-impatt

| 4. | La l-proposta emendata tal-Kummissjoni għall-RDK, u lanqas il-proposta tagħha ta’ akkumpanjament għar-Regolament tal-Parlament Ewropew u tal-Kunsill li jistabbilixxi l-Fond ta’ Tranżizzjoni Ġusta (ir-Regolament dwar il-JTF), ma kienet suġġetta għal valutazzjoni tal-impatt. Skont il-proposta, dan kien dovut għal restrizzjonijiet relatati maż-żmien u għax-xogħol preċedenti li kien sar fil-kuntest tal-proposta oriġinali għall-RDK (5). F’April 2016, il-Parlament Ewropew, il-Kunsill u l-Kummissjoni rrikonoxxew l-importanza tal-valutazzjonijiet tal-impatt bħala għodda biex titjieb il-kwalità tal-leġiżlazzjoni (6). Dan jinkludi t-twettiq obbligatorju ta’ valutazzjoni tal-impatt, min-naħa tal-Kummissjoni, ta’ inizjattivi leġiżlattivi li mistennija jkollhom impatt ekonomiku, ambjentali jew soċjali li jkun ta’ livell sinifikanti. Preċedentement, aħna sibna li l-kwalità tal-leġiżlazzjoni hija wkoll kruċjali biex jitnaqqas il-piż amministrattiv u biex jiġi żgurat li l-programmi jitfasslu tajjeb (7). |
| --- | --- |

4.

| 5. | Fl-ewwel Opinjoni tagħna aħna osservajna li filwaqt li l-valutazzjonijiet tal-impatt kienu twettqu għar-regolamenti speċifiċi għall-fondi, ma kien hemm l-ebda valutazzjoni tal-impatt għall-RDK (8). Issa, il-Kummissjoni ddevjat aktar mill-prattika tajba proprja tagħha, billi ma wettqitx valutazzjoni tal-impatt għall-JTF il-ġdid. Dan joħloq riskji li, pereżempju, l-aspettattivi tal-partijiet ikkonċernati jogħlew lil hinn mil-livelli raġonevoli, u li ma jkunx ċar jekk il-finanzjament propost jindirizzax il-ħtiġijiet ta’ investiment tat-territorji affettwati mill-JTF. |
| --- | --- |

5.

Objettivi strateġiċi fil-livell tal-UE

| 6. | Aħna sibna li n-nuqqas ta’ prijoritajiet ta’ livell għoli tal-UE jikkostitwixxi dgħufija importanti fil-proposta oriġinali għall-RDK (9). Għalhekk aħna nilqgħu, fil-prinċipju, id-dibattitu dwar il-prijoritajiet tal-UE li l-Kummissjoni niedet flimkien mal-preżentazzjoni tal-Patt Ekoloġiku Ewropew. |
| --- | --- |

6.

| 7. | Il-proposta emendata għall-RDK tintroduċi objettiv speċifiku ġdid għall-finanzjament mogħti taħt il-JTF, iżda dan l-objettiv huwa ġenerali u ma jispeċifikax b’mod ċar x’inhu mistenni li jintlaħaq bil-fondi (10). Sabiex il-finanzjament ikun effettiv, ladarba l-Ftehim Ekoloġiku jkun ġie approvat mill-Istati Membri, dawn se jkollhom jiddefinixxu objettivi sinifikattivi u speċifiċi fl-istrateġiji reġjonali tagħhom (pjanijiet territorjali għal tranżizzjoni ġusta (11)). Min-naħa tagħha, il-kwalità ta’ dawn l-objettivi se tkun tiddependi mill-kwalità tal-Pjanijiet Nazzjonali dwar l-Enerġija u l-Klima tal-Istati Membri, billi l-leġiżlazzjoni tirrikjedi li l-pjanijiet għal tranżizzjoni ġusta jkunu konsistenti ma’ dawn il-pjanijiet (12). Aħna nosservaw li, fis-7 ta’ Frar 2020, tmien Stati Membri kienu għadhom ma ppreżentawx il-pjanijiet finali tagħhom lill-Kummissjoni, minkejja data ta’ skadenza tal-31 ta’ Diċembru 2019. |
| --- | --- |

7.

| 8. | Il-programmazzjoni tal-JTF tirrappreżenta approċċ minn isfel għal fuq. Is-suċċess tal-UE fl-issodisfar tal-aspirazzjonijiet stipulati fl-inizjattiva dwar il-Patt Ekoloġiku se jiddependi mill-impenn tar-reġjuni u tal-Istati Membri li jikkontribwixxu b’mod effettiv għall-ilħuq tal-għan tad-dekarbonizzazzjoni. F’dan il-kuntest infakkru fil-konklużjoni tagħna mill-ewwel opinjoni tagħna, li “l-abbozz tas-CPR ma jartikolax viżjoni ċara fir-rigward ta’ dak li l-UE tixtieq tikseb [...], li jippreżenta riskji potenzjali għat-tfassil, l-implimentazzjoni u l-impatt tal-politika.” Aħna stedinna lill-Kummissjoni u lil-leġiżlaturi biex iqisu l-possibbiltà li jipproponu prijoritajiet tal-UE ċari — b’miri assoċjati — li għalihom ikunu jridu jikkontribwixxu l-fondi (13). Dawn il-punti jibqgħu validi għall-JTF. |
| --- | --- |

8.

Il-qafas tal-prestazzjoni għall-Fond għal Tranżizzjoni Ġusta

| 9. | Il-proposta għal RDK emendat tintroduċi qafas tal-prestazzjoni għall-monitoraġġ, għar-rappurtar u għall-evalwazzjoni tal-prestazzjoni ta’ interventi tal-JTF. Ir-Regolament dwar il-JTF jipproponi indikaturi komuni tal-output u tar-riżultati biex jintużaw fil-programmi (14). Dawn l-indikaturi komuni huma, fil-biċċa l-kbira, allinjati mal-indikaturi komuni proposti għall-FEŻR u l-FSE+. Barra minn hekk, l-Istati Membri jistgħu jipproponu indikaturi speċifiċi għal programm, fuq il-bażi tal-pjanijiet territorjali għal tranżizzjoni ġusta tagħhom. Aħna nilqgħu l-introduzzjoni tal-indikaturi komuni tal-output u tar-riżultati bħala pass importanti biex jiżdied il-fokus fuq il-prestazzjoni, billi dan jippermetti l-aggregazzjoni ta’ data dwar il-prestazzjoni u t-tqabbil tal-prestazzjoni (15). |
| --- | --- |

9.

Monitoraġġ u l-użu ta’ data dwar il-prestazzjoni għall-Fond għal Tranżizzjoni Ġusta

| 10. | L-abbozz tal-RDK jobbliga lill-Istati Membri biex jittrażmettu informazzjoni dwar l-implimentazzjoni finanzjarja u ta’ prestazzjoni ta’ kull programm kull xahrejn permezz ta’ sistema elettronika (16). Madankollu, aħna nosservaw li l-emenda proposta għall-RDK ma aġġustatx it-titolu tal-mudell rilevanti biex ikun jirrifletti l-ħtieġa li tiġi trażmessa data dwar il-prestazzjoni għal operazzjonijiet iffinanzjati mill-JTF (17). |
| --- | --- |

10.

| 11. | Fir-rigward tal-użu tad-data dwar il-prestazzjoni għall-JTF, l-RDK emendat jintroduċi l-possibbiltà ta’ korrezzjonijiet finanzjarji marbuta man-nuqqas ta’ lħuq tal-miri għall-JTF (18). Din il-proposta għandha l-potenzjal li ssaħħaħ l-obbligu ta’ rendikont għall-kisba tar-riżultati, billi għandha l-għan li tistabbilixxi rabta diretta bejn il-prestazzjoni tajba u l-finanzjament. Preċedentement, aħna sibna li kien diffiċli li jiġu applikati sanzjonijiet ta’ dan it-tip, li jdgħajfu l-effett potenzjali ta’ inċentiv (19). Għaldaqstant, fil-prinċipju, aħna nilqgħu l-proposta tal-Kummissjoni, iżda nosservaw il-fatt li din tkun tibbenefika minn aktar ċarezza fir-rigward tal-metodoloġija li tintuża għal elementi bħal: valutazzjoni tal-validità tal-miri stabbiliti; detezzjoni tan-nuqqas ta’ lħuq tal-miri; u applikazzjoni ta’ korrezzjonijiet finanzjarji. Pereżempju, mhuwiex ċar jekk prestazzjoni insuffiċjenti f’termini ta’ riżultati tkunx tittieħed inkunsiderazzjoni. |
| --- | --- |

11.

| 12. | Jenħtieġ li l-Kummissjoni u l-leġiżlaturi jqisu l-possibbiltà li:






  (1) | Jemendaw l-Anness VII tal-RDK biex tkun tidher informazzjoni dwar l-indikaturi tal-output u tar-riżultati għall-JTF u għal fondi oħra koperti mill-Politika ta’ Koeżjoni. |
| --- | --- | --- |

12.

(1)

Jemendaw l-Anness VII tal-RDK biex tkun tidher informazzjoni dwar l-indikaturi tal-output u tar-riżultati għall-JTF u għal fondi oħra koperti mill-Politika ta’ Koeżjoni.

| (2) | Jispeċifikaw il-metodoloġija għall-valutazzjoni tal-korrezzjonijiet finanzjarji relatati man-nuqqas ta’ lħuq tal-miri stabbiliti għall-JTF. |
| --- | --- |

(2)

Jispeċifikaw il-metodoloġija għall-valutazzjoni tal-korrezzjonijiet finanzjarji relatati man-nuqqas ta’ lħuq tal-miri stabbiliti għall-JTF.

Mekkaniżmu eżekuttiv

| 13 | Fl-ewwel Opinjoni tagħna, aħna ġbidna l-attenzjoni għall-benefiċċji potenzjali offruti taħt l-RDK marbuta mal-użu ta’ modalità ta’ twettiq simplifikata: “finanzjament mhux marbut mal-ispejjeż”. Awditi li wettaqna qabel urew li dan it-tip ta’ appoġġ huwa inqas suxxettibbli għal żbalji ta’ konformità u jgħin biex jitnaqqas il-piż amministrattiv (20). Peress li l-proposta tipprevedi li l-pagamenti taħt il-JTF ikunu marbuta aktar mill-qrib mal-ksib ta’ ċerti kundizzjonijiet, il-JTF ikun adatt sew għal dan it-tip ta’ twettiq, fejn is-suċċess tar-reġjuni fl-issodisfar tal-miri tagħhom għad-dekarbonizzazzjoni jkun jiġi ppremjat direttament. |
| --- | --- |

13

| 14 | Jenħtieġ li l-Kummissjoni u l-leġiżlaturi jqisu l-possibbiltà li:






  (3) | Jinkoraġġixxu lill-Istati Membri biex, kull fejn ikun possibbli, jużaw l-għażla ta’ finanzjament li ma jkunx marbut mal-ispejjeż fil-qafas tal-JTF. |
| --- | --- | --- |

14

(3)

Jinkoraġġixxu lill-Istati Membri biex, kull fejn ikun possibbli, jużaw l-għażla ta’ finanzjament li ma jkunx marbut mal-ispejjeż fil-qafas tal-JTF.

Din l-Opinjoni ġiet adottata mill-Qorti tal-Awdituri fil-Lussemburgu, fil-laqgħa tagħha tas-26 ta’ Marzu 2020.

Għall-Qorti tal-Awdituri

Klaus-Heiner LEHNE

Il-President

---

(1)  Il-proposta emendata għal Regolament tal-Parlament Ewropew u tal-Kunsill li jistipula dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew Plus, il-Fond ta’ Koeżjoni u l-Fond Ewropew għall-Affarijiet Marittimi u s-Sajd u r-regoli finanzjarji għalihom u għall-Fond għall-Ażil u l-Migrazzjoni, il-Fond għas-Sigurtà Interna u l-Istrument għall-Ġestjoni tal-Fruntieri u tal-Viżi (COM(2020) 23 final).

1

(2)  It-Trattat dwar il-Funzjonament tal-Unjoni Ewropea, l-Artikolu 322(1)(a).

2

(3)  Fl-4 ta’ Frar 2020 u fit-23 ta’ Jannar 2020, rispettivament, il-QEA rċeviet ittri mill-Parlament Ewropew u mill-Kunsill tal-Unjoni Ewropea fejn talbu l-fehmiet tagħha.

3

(4)  L-Opinjoni Nru 6/2018 (skont l-Artikoli 287(4) u 322(1)(a), TFUE) rigward il-proposta għal Regolament tal-Parlament Ewropew u tal-Kunsill li jistipula dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew Plus, il-Fond ta’ Koeżjoni, u l-Fond Ewropew għall-Affarijiet Marittimi u s-Sajd u r-regoli finanzjarji għalihom u għall-Fond għall-Ażil u l-Migrazzjoni, il-Fond għas-Sigurtà Interna u l-Istrument għall-Ġestjoni tal-Fruntieri u tal-Viżi.

4

(5)  Il-Kummissjoni Ewropea: Il-Proposta għal Regolament tal-Parlament Ewropew u tal-Kunsill li jistabbilixxi l-Fond għal Tranżizzjoni Ġusta (COM(2020) 22 final), memorandum ta’ spjegazzjoni.

5

(6)  Il-ftehim interistituzzjonali bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar it-tfassil aħjar tal-liġijiet, tat-13 ta’ April 2016. Barra minn hekk, il-Linji Gwida tal-Kummissjoni tal-2017 għal Regolamentazzjoni Aħjar (SWD(2017) 350) jirrikonoxxu l-valutazzjonijiet tal-impatt bħala wieħed mill-prinċipji ta’ regolamentazzjoni aħjar.

6

(7)  Id-Dokument Informattiv u Analitiku tal-QEA, Simplifikazzjoni fit-twettiq tal-Politika ta’ Koeżjoni wara l-2020, Mejju 2018, il-paragrafi 30-34 u l-Prinċipju Gwida III.

7

(8)  L-Opinjoni Nru 6/2018, il-paragrafu 5.

8

(9)  L-Opinjoni Nru 6/2018, il-paragrafu 20.

9

(10)  Il-proposta emendata għar-Regolament RDK (COM(2020) 23 final), l-Artikolu 4: “Il-JTF għandu jappoġġa l-objettiv speċifiku li r-reġjuni u n-nies jitpoġġew f’pożizzjoni li jindirizzaw l-impatti soċjali, ekonomiċi u ambjentali tat-tranżizzjoni lejn ekonomija newtrali għall-klima”.

10

(11)  Il-proposta għar-Regolament dwar il-JTF (COM(2020) 22 final), l-Artikolu 6.

11

(12)  Il-proposta għar-Regolament dwar il-JTF (COM(2020) 22 final), l-Artikolu 6(1).

12

(13)  L-Opinjoni Nru 6/2018, il-paragrafi 22 u 23.

13

(14)  Il-proposta għar-Regolament dwar il-JTF (COM(2020) 22 final), l-Artikolu 8, u l-Anness III.

14

(15)  L-Opinjoni Nru 6/2018, il-paragrafu 59.

15

(16)  Il-proposta għall-RDK (COM(2018) 375 final), l-Artikolu 37 u l-Anness VII, Mudell għat-trażmissjoni tad-data.

16

data

(17)  Proposta emendata għar-Regolament RDK (COM(2020) 23 final), l-Anness VII u l-proposta għall-RDK (COM(2018) 375 final), l-Anness VII, it-Tabella 3.

17

(18)  Il-proposta emendata għar-Regolament RDK (COM(2020) 23 final), l-Artikolu 98.6, u l-proposta għar-Regolament dwar il-JTF (COM(2020) 22 final), l-Artikolu 9.

18

(19)  Id-Dokument Informattiv u Analitiku: Prestazzjoni fil-qasam tal-Koeżjoni, Ġunju 2019, il-Prinċipju Gwida 6.

19

(20)  L-Opinjoni Nru 6/2018, il-paragrafi 76-77.

20

---